
20. zasadnutie	Bod programu MZ č.:4
MZ mesta Trnava	Materiál č.:6
10. 2. 2026
Prevod pozemku pod stavbou so súp. č. 7187 na Ul. Pri kalvárii v Trnava
(uznesenie č. 2)
Návrh predkladá:	Návrh spracoval:
Majetková komisia MZ	JUDr. Slavomír Pastýr
	Odbor majetkový
Spracované: 9. 1. 2026
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 1999/2026

Návrh uznesenia
k prevodu pozemku pod stavbou so súp. č. 7187 na Ul. Pri kalvárii v Trnave 
Mestské zastupiteľstvo mesta Trnava po prerokovaní:
Schvaľuje
prevod vlastníctva nehnuteľného majetku mesta formou predaja nehnuteľnosti z dôvodu hodného osobitného zreteľa v zmysle § 9a ods. 15 písm. f) zákona č. 138/1991 Zb. o majetku obcí v znení neskorších predpisov a podľa § 5 ods. 2 písm. a), b), i) a q), Zásad hospodárenia a nakladania s majetkom Mesta a s majetkom štátu, ktorý Mesto užíva (ďalej len „Zásad“), a to pozemku v k.ú. Trnava, parc. registra „C“ č. 8791/7, druh pozemku: zastavaná plocha a nádvorie, o výmere 1m2, oddeleného geometrickým plánom č. 2-9/2025 zo dňa 2. 9. 2025, úradne overeným dňa 16. 10. 2025 pod číslom G1-1234/2025, vyhotoviteľ Mgr. Marián Cepka, 919 23 Vlčkovce, IČO: 35172797, z pozemku parc. registra „C“ č. 8791/3, druh pozemku: zastavaná plocha a nádvorie, zapísaného na LV č. 11228,k.ú. Trnava, z výlučného vlastníctva Mesta Trnava, Hlavná 1, Trnava, IČO: 00313114 do výlučného vlastníctva Mgr. Adama Rapša, rod. Rapša, bytom Družstevná 578/4D, Ružindol, nar. 26. 6. 1981, za kúpnu cenu vo výške 92,81 EUR.
Dôvody hodné osobitného zreteľa podľa § 9a ods. 15 písm. f) zákona č. 138/1991 Zb. o majetku obcí v znení neskorších predpisov a v zmysle Zásad spočívajú v tom, že ide o:
a) prevod pozemku s malou výmerou do 200 m2 (§5 ods. 2 písm. a) Zásad) – ide o prevod pozemku s výmerou 1m2,
b) prevod majetku s nízkou hodnotou do 7 500 eur určenou znaleckým posudkom alebo na základe preukázateľného porovnania s obdobným majetkom mesta alebo inou verejne dostupnou ponukou na predaj obdobnej veci (§5 ods. 2 písm. b) Zásad) - ide o prevod pozemku za cenu 92,81 EUR určenou na základe preukázateľného porovnania s obdobným majetkom mesta, a to pozemku mesta pod budovou Olympie na ulici J. Bottu v Trnave,
c) ak nemožno objektívne predpokladať, že by majetok mesta mohla účelne nadobudnúť iná osoba, než tá, ktorej sa majetok mesta navrhuje previesť (§5 ods. 2 písm. i) Zásad) – majetok mesta bude účelne využívať kupujúci ako vlastník budovy na tomto pozemku,
d) prevod majetku mesta za účelom usporiadania vlastníctva podľa reálneho užívania (§5 ods. 2 písm. q) Zásad) - ide o pozemok pod budovou vo vlastníctve kupujúceho.
Berie na vedomie
hodnotu pozemku parc. reg. C 8791/7 v k.ú. Trnava, druh pozemku: zastavaná plocha a nádvorie, o výmere 1m2, oddeleného geometrickým plánom č. 2-9/2025 zo dňa 2. 9. 2025, úradne overeným dňa 16. 10. 2025 pod číslom G1-1234/2025, ktorá predstavuje sumu 92,81 EUR za celý pozemok. Táto hodnota pozemku bola zistená v súlade s § 9a ods. 15 písm. f) bod 3. zákona č. 138/1991 Zb. o majetku obcí v znení neskorších predpisov, a to preukázateľným porovnaním s obdobným majetkom mesta - pozemkom parc. reg. C č. 1578/2 v k.ú. Trnava, pod budovou Olympie na ulici J. Bottu v Trnava, ktorého všeobecná hodnota bola určená znaleckým posudkom č. 6/2025 zo dňa 25. 2. 2025 vypracovaným Ing. Františkom Drobným, na sumu 92,81 EUR/m2. Zásady sú zverejnené na https://www.trnava.sk/stranka/zasady-hospodarenia. Vyššie uvedené dôvody hodné osobitného zreteľa sú v súlade so Zásadami. Všetky požiadavky zákonnej úpravy boli splnené.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.
Ukladá 
Mestskému úradu v Trnave
Odboru majetkovému:
pripraviť kúpnu zmluvu v zmysle schvaľovacej časti tohto uznesenia a predložiť ju druhej zmluvnej strane na podpis
Termín: do 30.4.2026
Hlasovanie 
Za: 				.................
Proti: 				.................
Zdržal sa hlasovania: 	.................
Nehlasoval: 			.................
Z celkového počtu 31 poslancov bolo neprítomných .......... poslancov. 
Uznesenie bolo prijaté.

Dôvodová správa
Mesto Trnava, Mestský úrad v Trnave, obdržal dňa 14. 5. 2025 rozhodnutie Okresného úradu Trnava, katastrálneho odboru, o oprave chyby v katastrálnom operáte, na základe ktorého došlo k zápisu časti stavieb so súp. číslom 685 a 7187, ktoré sú v súkromnom vlastníctve, na pozemok parc. reg. C č. 8791/3, LV č. 11228, v k.ú. Trnava, vo vlastníctve Mesta Trnava. 
Na pozemku parc. reg. C č. 8791/3 vo výlučnom vlastníctve Mesta Trnava je zapísaná časť stavby so súpisným číslom 7187, popis stavby: Predajňa a sklady, vo vlastníctve Mgr. Adama Rapša.
Dôvody hodné osobitného zreteľa v zmysle Zásad hospodárenia a nakladania s majetkom Mesta a majetkom štátu, ktorý Mesto užíva (ďalej len „Zásad“), sú pri prevode časti pozemku parc. reg. C č. 8791/3, LV č. 11228, v k.ú. Trnava, pod stavbou so súp. číslom 7187 nasledovné:
a) prevod pozemku s malou výmerou do 200 m2 (§5 ods. 2 písm. a) Zásad),
b) prevod majetku s nízkou hodnotou do 7 500 eur určenou znaleckým posudkom alebo na základe preukázateľného porovnania s obdobným majetkom mesta alebo inou verejne dostupnou ponukou na predaj obdobnej veci (§5 ods. 2 písm. b) Zásad),
c) ak nemožno objektívne predpokladať, že by majetok mesta mohla účelne nadobudnúť iná osoba, než tá, ktorej sa majetok mesta navrhuje previesť (§5 ods. 2 písm. i) Zásad),
d) prevod majetku mesta za účelom usporiadania vlastníctva podľa reálneho užívania (§5 ods. 2 písm. q) Zásad).
Majetková komisia na svojom zasadnutí zo dňa 20. 8. 2025 odporučila Mestskému zastupiteľstvu mesta Trnava schváliť predaj časti pozemku parcely reg. C 8791/3, LV č. 11228, v k.ú. Trnava v rozsahu geometrického plánu, ktorým budú oddelené časti pozemku pod stavbou so súpisným číslom 7187, popis stavby: Predajňa a sklady, do výlučného vlastníctva Mgr. Adama Rapša, rod. Rapšo, bytom Družstevná 578/4D, Ružindol, nar. 26.06.1981, za kúpnu cenu určenú znaleckým posudkom, a to z dôvodov hodných osobitného zreteľa v zmysle § 5 ods. 2 písm. a), b), g), i) a q) Zásad. Náklady na vypracovanie geometrického plánu a znaleckého posudku uhradia kupujúci. 
Dňa 04.09.2025 nám zaslal pán Rapšo geometrický plán č. 2-9/2025, na základe ktorého bola oddelená parc. reg. C č. 8791/7 s výmerou 1m2 z pozemku reg. C 8791/3 vo vlastníctve mesta Trnava. Ide o časť pozemku pod stavbou vo vlastníctve pána Rapša. 
V zmysle § 9a ods. 15 písm. f) bod 3 zákona č. 138/1991 Zb. o majetku obcí v znení neskorších predpisov je všeobecná hodnota prevádzaného majetku stanovená znaleckým posudkom, ktorý v deň schválenia prevodu nie je starší ako deväť mesiacov; stanovenie všeobecnej hodnoty prevádzaného majetku znaleckým posudkom sa nevyžaduje, ak hodnota majetku obce neprevyšuje 3 000 eur alebo pri obciach nad 30 000 obyvateľov hodnota majetku obce neprevyšuje 7 500 eur na základe preukázateľného porovnania s obdobným majetkom obce alebo inou verejne dostupnou ponukou na predaj obdobnej veci, ak osobitné predpisy o hlavnom meste Slovenskej republiky Bratislave a meste Košice neustanovujú inak.
Hodnota pozemku parc. reg. C 8791/7 v k.ú. Trnava, bola v tomto prípade zistená preukázateľným porovnaním s obdobným majetkom mesta, pozemkom parc. reg. C č. 1578/2 v k.ú. Trnava, pod budovou Olympie na ulici J. Bottu v Trnava, ktorého všeobecná hodnota bola určená znaleckým posudkom č. 6/2025 zo dňa 25. 2. 2025 vypracovaným Ing. Františkom Drobným, na sumu 92,81 eur/m2, ktorý bol prevedený na základe kúpnej zmluvy v prospech spol. Mina Livsmedel, s.r.o.
Majetková komisia na svojom zasadnutí dňa 23. 9. 2025 odporučila Mestskému zastupiteľstvu mesta Trnava schváliť predaj pozemku parc. reg. C 8791/7 s výmerou 1m2 odčleneného geometrický plán č. 2-9/2025 zo dňa 02.09.2025, vyhotoviteľ Mgr. Marián Cepka, 919 23 Vlčkovce, IČO: 35172797, ako pozemku zastavaného časťou stavby so súpisným číslom 7187, popis stavby: Predajňa a sklady, z výlučného vlastníctva Mesta Trnava, Hlavná 1, Trnava, IČO: 00 313 114 do výlučného vlastníctva Mgr. Adama Rapša, rod. Rapša, bytom Družstevná 578/4D, Ružindol, nar. 26.06.1981, za kúpnu cenu vo výške 92,81 EUR, a to z dôvodov hodných osobitného zreteľa v zmysle § 5 ods. 2 písm. a), b), i) a q) Zásad. Správny poplatok pre kataster nehnuteľnosti hradí kupujúci.
Dňa 20. 10. 2025 pán Rapšo zaslal odboru majetkovému úradne overený geometrický plán č. 2-9/2025, na základe ktorého bola oddelená parc. reg. C č. 8791/7 s výmerou 1m2 z pozemku reg. C 8791/3 vo vlastníctve mesta Trnava. Ide o časť pozemku pod stavbou vo vlastníctve pána Rapša. 
Mestské zastupiteľstvo mesta Trnava uznesením č. 921/2025 zo dňa 9.12.2025 schválilo v zmysle § 9 ods. 2 písm. a) zákona č. 138/1991 Zb. o majetku obcí v znení neskorších predpisov spôsob prevodu vlastníctva nehnuteľného majetku formou predaja podľa výrokovej časti tohto uznesenia podľa § 9a ods. 15 písm. f) zákona č. 138/1991 Zb. o majetku obcí v znení neskorších predpisov z dôvodov hodných osobitného zreteľa uvedených v návrhu tohto uznesenia.
Zámer prevodu majetok mesta je mesto povinné zverejniť najmenej 15 dní pred schvaľovaním prevodu mestským zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený najmenej do schválenia prevodu. Zámer bude zverejnený najmenej 15 dní pred schvaľovaním prevodu mestským zastupiteľstvom.
Na prijatie uznesenia je potrebný súhlas trojpätinovej väčšiny všetkých poslancov MZ mesta Trnava.


Príloha
Situácia s vyznačením časti pozemku parc. reg. C č. 8791/3 pod stavbou súp. č. 7187

